Busia ni mji katika mashariki mwa Uganda. Huu ndio mji mkubwa katika Wilaya ya Busia na makao makuu ya wilaya yako hapo. Busia iko kwenye mpaka na Kenya. Mji huu ni takriban 202 kilometres (126 mi) kwa barabara, mashariki kwa Kampala, jiji kubwa na mji mkuu wa Uganda. Katika mwaka 2002, sensa ya kitaifa ilihesabu idadi ya wakazi Busia, Uganda, kuwa 36,630. Mwaka 2008, Uganda Bureau of Statistics ilikadiria idadi ya wakazi wa mji huu kuwa 43,200. Mji huu, pamoja na mji dada yake wa Busia, Kenya kando ya mpaka, ni vituo vya shughuli za biashara kubwa na trafiki ni nzito katika pande zote mbili. Bidhaa kutoka Uganda ni pamoja na mazao ya biashara kama kahawa, pamba na mbao zinazopelekwa katika bandari ya Mombasa nchini Kenya kwa ajili ya kuuza nje. Vyakula kama ndizi, mananasi na maembe zinazopelekwa kwa soko ya Kenya pia hupita mpakani. Kwa upande mwingine, Uganda huagiza mafuta ya petroli, bidhaa za viwandani na nyumbani kama mafuta ya kupikia, sabuni, nguo,vifaa vya elektronik na magari. Busia ndio mji wa shughuli nyingi sana mpakani kati ya nchi hizi mbili jirani wanachama wa Jumuiya ya Afrika Mashariki.